ตร.จับพ่อค้าเมืองนนท์ หวังใช้ปืนระบายแค้น หลังถูกทนายโกงจนเสียที่ดิน
พ่อค้าเมืองนนท์ไฟสุมทรวง แค้นแน่นอกหลังถูกทนายโกงจนต้องเสียที่ดิน ขับรถไปบ้านแม่ยายขโมยอาวุธ หวังใช้ปืนระบายแค้น โชคดีตำรวจจับตัวทันพ.ต.ท.ชลอ ช้างเผือก รอง ผกก.ป.สภ.บึงสามพัน จ.เพชรบูรณ์ เปิดเผยว่า ช่วงเย็นวันที่ 2 มี.ค. 63 ที่ผ่านมา ได้รับแจ้งว่า ให้ช่วยสกัดจับรถยนต์กระบะสี่ประตู ยี่ห้อ เชฟโรเลต สีบรอนซ์เทา เลขทะเบียน 6กข 1120 กรุงเทพมหานคร ซึ่งกำลังขับออกจาก ต.วังโบสถ์ อ.หนองไผ่ มุ่งหน้าเข้า อ.บึงสามพันโดยคนขับรถได้ขโมยอาวุธปืนลูกซองยาว 5 นัด 1 กระบอก พร้อมกระสุนปืนลูกซองเบอร์ 12 จำนวน 7 นัด จากบ้านแม่ยายที่ ต.วังโบสถ์ มาด้วย โดยเจ้าหน้าที่ตำรวจจึงตั้งด่านสกัด และพบรถคันดังกล่าว โดยได้ควบคุมตัว นายบุญมี จันทลา อายุ 44 ปี ชาวจังหวัดนนทบุรีนายบุญมี สารภาพว่า ตนและภรรยามีอาชีพขายของตามตลาดนัดอยู่ที่ บางบัวทอง ซึ่งในระยะหลังประสบปัญหาขาดทุน เนื่องจากเศรษฐกิจไม่ดี ไม่มีเงินผ่อนส่งบ้านและผ่อนส่งรถยนต์ ขาดส่งหลายงวด เกรงว่าบ้านและรถจะถูกยึดจนทำให้ตนเครียดมากนอกจากนี้ ตนมีเรื่องคับแค้นใจที่ถูกทนายโกง จนทำให้เสียที่ดิน จึงได้ตัดสินใจเดินทางมาบ้านแม่ยาย เพื่อเอาอาวุธปืนซึ่งเป็นของพี่เขยตน เดินทางมาที่ อ.บึงสามพัน เพื่อชำระแค้นกับทนายความคนหนึ่ง และเมื่อชำระแค้นเสร็จ ตนก็จะฆ่าตัวตาย โดยตนได้ส่งไลน์ไปหาภรรยาเพื่อเป็นการสั่งเสีย ก่อนที่จะถูกเจ้าหน้าที่ตำรวจจับกุมได้ดังกล่าวทั้งนี้ พ.ต.ต.จกฤษ สมบัติศิริ พนักงานสอบสวน สภ.บึงสามพัน จึงได้แจ้งดำเนินคดีในข้อหากระทำความผิด ฐานมีอาวุธปืนและเครื่องกระสุนปืนไว้ในครอบครอง โดยไม่ได้รับอนุญาต พาอาวุธปืนเข้าไปในเมืองหมู่บ้านและทางสาธารณะ โดยไม่ได้รับอนุญาต และไม่มีเหตุอันสมควร
พ่อค้าเมืองนนท์ไฟสุมทรวง แค้นแน่นอกหลังถูกทนายโกงจนต้องเสียที่ดิน ขับรถไปบ้านแม่ยายขโมยอาวุธ หวังใช้ปืนระบายแค้น โชคดีตำรวจจับตัวทัน 
ข่าวทั่วไป